| "Waterloo Sunset"The Kinks |
| --- |
| Singlen "Waterloo Sunset" kansikuva |
| Singlen tiedot |
|  Albumilta | *Something Else by The Kinks* |
|  Äänitetty  | huhtikuu 1967, Pye-studiot, Lontoo |
|  Julkaistu | Yhdistynyt kuningaskunta 5. toukokuuta 1967  Yhdysvallat 26. heinäkuuta 1967 |
|  Formaatti | 7"-single |
|  Tekijä(t) | Ray Davies |
|  Tuottaja(t) | Shel Talmy |
|  Tyylilaji | pop rock |
|  Kesto | 03.14 |
|  Levy-yhtiö | Yhdistynyt kuningaskunta Pye Records  Yhdysvallat Reprise Records |
| Listasijoitukset |
|  Britannia 2. (13. toukokuuta 1967) 
 Irlanti 3. (1. kesäkuuta 1967) 
 Australia 4. (31. toukokuuta 1967) 
 Norja 7. (viikko 23/1967) 
 Itävalta 10. (15. elokuuta 1967) |
| The Kinksin muut singlet |
| "Dead End Street"1966

---

"Mister Pleasant"(USA) 1967 | "Waterloo Sunset"1967 | "Autumn Almanac"1967 |

**Waterloo Sunset** [ˌwɑtʰəɹˈluː sʌnsetʰ] on brittiläisen The Kinksin suuri singlehitti vuoden 1967 *Something Else by The Kinks* -albumilta. Kappaleen on säveltänyt ja sanoittanut yhtyeen keulahahmo Ray Davies, jonka kenties suurin luomisvire osui vuosiin 1966–68. Monet musiikkialan kriitikot pitävät sävellystä hänen parhaanaan. Laulun nimeksi piti alun perin tulla "Liverpool Sunset". The Beatlesin ehdittyä keväällä 1967 julkaista singlensä "Penny Lane"/"Strawberry Fields Forever", muutti Davies oman kappaleensa nimen ja sanoitusta, koska Beatlesin kumpikin laulu kertoi Liverpoolista.

"Waterloo Sunsetista" on tehty lukuisia cover-versioita, joista kuuluisin lienee Cathy Dennisin esitys, joka nousi brittilistalla sijalle 11 maaliskuussa 1997.

Aihe ja sanoitus
----------------

Waterloon rautatieasema
MusiikkinäyteWaterloo SunsetAlle 10%:n näyte kappaleesta.Äänitiedostojen kuunteluohjeet

"Waterloo Sunsetin" sanoituksessa esiintyvät Terry ja Julie tapaavat joka perjantai Lontoossa sijaitsevalla Waterloon rautatieasemalla. Ehkä he ovat vain kasvoja väkijoukossa, mutta aseman ihmisvilinää tarkkaileva yksinäinen mies kuvittelee mielessään kahden nuoren rakkaustarinan nähden heidät kävelemässä Thames-joen ylittävällä Waterloon sillalla. Ray Daviesin äänessä on uudenlainen pehmeä pohjaväri ja aiemmin hänen hieman ironinen suhtautumisensa lontoolaiseen elämäntapaan antaa nyt tilaa hänen herkemmälle puolelleen. Täydellisyyteen pyrkivänä ihmisenä Davies kävi ennen levytyksen julkaisua palauttamassa mieleensä muistikuviaan Waterloon auringonlaskusta varmistaakseen laulun oikean tunnelman.

> »Millions of people swarming like flies 'round Waterloo underground. But Terry and Julie cross over the river where they feel safe and sound. And they don't need no friends. As long as they gaze on Waterloo sunset, they are in paradise.   
> (suom. *Miljoonat ihmiset pörräävät kärpästen lailla Waterloon maanalaisen ympärillä. Mutta Terry ja Julie ylittävät joen, missä he tuntevat olonsa turvalliseksi. Ja he eivät tarvitse ystäviä. Niin pitkään kuin he katsovat Waterloon auringonlaskua, he ovat paratiisissa.*) » 
> 
> 

Yleisesti on uskottu, että laulun henkilöt Terry ja Julie viittaisivat kahteen brittiläiseen näyttelijään, Terence Stampiin ja Julie Christieen, mutta vuonna 2004 Davies kertoi haastattelussa, että Terry on hänen Australiassa asuva serkkunsa. Davies on myös myöhemmin kertonut, että "Waterloo Sunset" oli ensimmäinen single, jonka kohdalla Kinks "rikkoi kaavaa". Yhtye nimittäin teki julkaisun omin päin, tuottajan tietämättä asiasta.

Menestys ja merkittävyys
------------------------

"Waterloo Sunset" nousi Britannian singlelistalla toiseksi toukokuun lopulla 1967. Nousun ensimmäiselle paikalle esti The Tremeloes -yhtyeen "Silence Is Golden". Yhdysvalloissa kappale ei noussut Billboard-listalle. Ainakin Australiassa, Itävallassa ja Norjassa se nousi top 10:een.

Verkkosivusto Acclaimed Musicin tilastoimalta musiikkikriitikoiden kaikkien aikojen Top 3 000 -listalta "Waterloo Sunset" löytyy sijalta 57. Vielä parempi on laulun sijoitus *Rolling Stone* -lehden vuonna 2004 julkistamalla listalla. Kuuluisa musiikkokriitikko Robert Christgau on kuvannut kappaletta kauneimmaksi englanninkieliseksi lauluksi.

Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. "Waterloo Sunset" ylsi kyselyn kokonaistuloksissa sijalle 32.

Kappaleet singlellä
-------------------

**A-puoli**

1. Waterloo Sunset – 3.14 (säv. Ray Davies)

**B-puoli**

1. 
2. Act Nice and Gentle – 2.39 (säv. Ray Davies) (UK-painos)
3. 
4. Two Sisters – 2.01 (säv. Ray Davies) (USA-painos)

Lähteet
-------

1. 1 2  Waterloo Sunset/Act Nice And Gentle kindakinks.net. Viitattu 25.7.2010.  (englanniksi)
2. ↑  Waterloo Sunset/Two Sisters kindakinks.net. Viitattu 25.7.2010.  (englanniksi)
3. ↑  Chart Stats - The Kinks - Waterloo Sunset chartstats.com. Viitattu 2.3.2010.  (englanniksi)
4. ↑  The Irish Charts - All there is to know irishcharts.ie. Viitattu 25.7.2010.  (englanniksi)
5. ↑  Go-Set Australian Charts ~ 1967 poparchives.com.au.  Arkistoitu 1.9.2007. Viitattu 2.3.2010.  (englanniksi)
6. ↑  The Kinks – Waterloo Sunset (Song) norwegiancharts.com. Viitattu 2.3.2010.  (englanniksi)
7. ↑  The Kinks – Waterloo Sunset (Song) austriancharts.at. Viitattu 2.3.2010.  (saksaksi)
8. 1 2  Jake Nyman: *Onnenpäivät 2*, s. 41. Tammi, 1995. ISBN 951-31-0573-3.
9. 1 2  Waterloo Sunset by The Kinks Songfacts
10. ↑  UK Top 40 Hit Database everyhit.com. Viitattu 2.3.2010.  (englanniksi)
11. ↑  Nyman, Jake: *Kovan päivän ilta*, s. 242. Jyväskylä: Ajatuskirjat, 2009. ISBN 978-951-20-7605-5.
12. ↑  The Singles Collection -albumin kansilehtinen.
13. ↑  Waterloo Sunsetin myyntikäyrä Englannissa vuonna 1967
14. ↑  The Kinks - Charts & Awards - Billboard Singles allmusic.com. Viitattu 2.3.2010.  (englanniksi)
15. ↑  All Time Top 3000 Songs (Arkistoitu – Internet Archive)
16. ↑  The RS 500 Greatest Songs of All Time:Rolling Stone (Arkistoitu – Internet Archive)
17. ↑  100 maailman parasta laulua.  *Helsingin Sanomat*, 15.1.2022. Artikkelin verkkoversio (maksullinen). Viitattu 15.1.2022.

The Kinks

| Ray Davies | Dave Davies |
| --- |
| Mick Avory | John Dalton | Gordon John Edwards | Ian Gibbons | John Gosling | Mark Haley | Bob Henrit | Andy Pyle | Pete Quaife | Jim Rodford |

|  |  |
| --- | --- |
| Studioalbumit: | *Kinks* | *Kinda Kinks* | *Kinks-Size* | *The Kink Kontroversy* | *Kinks Kinkdom* | *Face to Face* | *Something Else by The Kinks* | *The Kinks Are the Village Green Preservation Society* | *Arthur (Or the Decline and Fall of the British Empire)* | *Lola versus Powerman and the Moneygoround, Part One* | *Percy* | *Muswell Hillbillies* | *Everybody's in Show-Biz – Everybody's a Star* | *Preservation Act 1* | *Preservation Act 2* | *Soap Opera* | *Schoolboys in Disgrace* | *Sleepwalker* | *Misfits* | *Low Budget* | *Give the People What They Want*  | *State of Confusion* | *Word of Mouth* | *Think Visual* | *UK Jive* | *Phobia* |
| Livealbumit: | *Live at Kelvin Hall* | *One for the Road* | *Live: The Road* | *To the Bone* |
| Kokoelmia: | *Greatest Hits!* | *Well Respected Kinks* | *Sunny Afternoon* | *Lola* | *Golden Hour of The Kinks* | *The Kink Kronikles* | *Kinks Greatest Hits* | *The Great Lost Kinks Album* | *The Kinks' Greatest – Celluloid Heroes* | *20 Golden Greats* | *Come Dancing with The Kinks* | *Lost & Found (1986–89)* | *The Singles Collection* | *The Ultimate Collection* | *Greatest Hits 1970–1986* |
| EP:t: | *Kinksize Session* | *Kinksize Hits* | *Kwyet Kinks* | *Dedicated Kinks* | *Kinks* | *God’s Children* | *The Kinks Live EP* | *State of Confusion* |